b'\n_START_ARTICLE_\nTandpleje\n_START_PARAGRAPH_\nTandpleje er den gren af l\xc3\xa6gevidenskab, der involverer studier, diagnoser og behandling af sygdomme, lidelser og tilstande i mundhulen, oftest tands\xc3\xa6ttet, men ogs\xc3\xa5 gummerne og mundens slimhinder, og andre dele og v\xc3\xa6v is\xc3\xa6r k\xc3\xa6be og ansigtsomr\xc3\xa5det. Selvom det prim\xc3\xa6rt associeres med t\xc3\xa6nder i offentligheden er tandpleje og dental l\xc3\xa6gevidenskab ikke begr\xc3\xa6nset til odontologi (fra oldgr\xc3\xa6sk \xe1\xbd\x80\xce\xb4\xce\xbf\xcf\x8d\xcf\x82 (odo\xc3\xbas, \xe2\x80\x9ctand\xe2\x80\x9d) - studiet af strukturer, udvikling og anormaliteter i t\xc3\xa6nderne. P\xc3\xa5 grund af deres betydelige overlap i konceptet er tandpleje ofte ogs\xc3\xa5 forst\xc3\xa5et at underordne den nu stort set hedengangne medicinsk speciale stomatologi (studiet af munden og dens lidelser og sygdomme), hvorfor de to udtryk er bruges i fl\xc3\xa6ng i visse regioner._NEWLINE_Tandpleje bliver bredt accepteret for en vigtig faktor for det generelle helbred. Tandl\xc3\xa6gebehandling udf\xc3\xb8res af forskellige personer der besk\xc3\xa6ftiger sig med tandpleje, hvilket inkluderer tandl\xc3\xa6ger, tandplejere, klinikassistenter, tandteknikere og tandterapeuter. De fleste tandl\xc3\xa6ger arbejder i private praktsiser, selvom nogle arbejder p\xc3\xa5 hospitaler og institutioner (f\xc3\xa6ngsler, h\xc3\xa6ren osv.)._NEWLINE_Tandplejens historie er n\xc3\xa6sten lige s\xc3\xa5 gammel som menneskehedens historie, og samfund med de tidligste beviser for tandpleje dateres tilbage til 7.000 \xc3\xa5r fvt. Forhistoriske tandoperationsteknikker ses i det gamle Egypten, hvor underk\xc3\xa6ber dateret til omkring 2650 fvt. viser to perforeringer lige under roden p\xc3\xa5 den f\xc3\xb8rste kindtand, hvilket indikerer at man har dr\xc3\xa6net en tandbyld. Rester fra de tidlige Harappankultur-perioder af Induskulturen (c. 3300 fvt.) viser tegn p\xc3\xa5 t\xc3\xa6nder er blevet boret helt tilbage for 9.000 \xc3\xa5r siden. Man antager at tandoperationer har v\xc3\xa6ret den f\xc3\xb8rste specialisering inden for l\xc3\xa6gevidenskab.'